ฮั่งเส็งปิดเช้าพุ่ง 282.88 จุด รับราคาน้ำมันฟื้นตัว
ฮั่งเส็งปิดเช้าพุ่ง 282.88 จุด รับราคาน้ำมันฟื้นตัว
4 ก.พ. 2559

ดัชนีฮั่งเส็งตลาดหุ้นฮ่องกงปิดเช้าดีดตัวขึ้น โดยดัชนีฮั่งเส็งเพิ่มขึ้น 282.88 จุด หรือ 1.49% ปิดภาคเช้าที่ 19,274.47 จุด ขานรับการฟื้นตัวขึ้นของราคาน้ำมัน หลังจากมีข่าวว่ารัสเซียเปิดช่องทางในการเจรจากับกลุ่มประเทศผู้ส่งออกน้ำมัน (โอเปก) เพื่อหนุนราคาน้ำมัน
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นเมื่อคืนนี้ หลังจากที่รัสเซียส่งสัญญาณพร้อมเปิดช่องทางในการเจรจากับกลุ่มโอเปก เพื่อร่วมมือกันกระตุ้นราคาน้ำมัน
ทั้งนี้ นายเซอร์ไก ลาฟรอฟ รมว.ต่างประเทศของรัสเซีย กล่าวเมื่อวานนี้ว่า ถ้าหากโอเปก และผู้ผลิตน้ำมันรายอื่นๆ มีความเห็นพ้องกันในการจัดประชุมเพื่อหารือเกี่ยวกับการผลิตน้ำมัน ท่ามกลางการดิ่งลงของราคาน้ำมันในตลาด รัสเซียก็พร้อมเข้าร่วมการประชุม